b'\n_START_ARTICLE_\nRuusun aika\n_START_SECTION_\nSarjan henkil\xc3\xb6it\xc3\xa4\n_START_PARAGRAPH_\nEsko Ruusunen, Ruususen perheen is\xc3\xa4, joka toimii Auroran sairaalassa lastenl\xc3\xa4\xc3\xa4k\xc3\xa4rin\xc3\xa4. H\xc3\xa4nen edellinen avioliittonsa p\xc3\xa4\xc3\xa4ttyi vaimonsa Ullan kuolemaan. Liitosta syntyi poika Ilmari eli Illi. Esko meni uudestaan naimisiin Marjan kanssa ja heill\xc3\xa4 on yhteinen tyt\xc3\xa4r Roosa-Maaria eli Roope._NEWLINE_Marja Ruusunen, Ruususen perheen \xc3\xa4iti. Marja ty\xc3\xb6skentelee aluksi isossa lannoitetehtaassa henkil\xc3\xb6st\xc3\xb6p\xc3\xa4\xc3\xa4llikk\xc3\xb6n\xc3\xa4, mutta ylenee my\xc3\xb6hemmin yrityksen hallintojohtajaksi. H\xc3\xa4nen edellinen avioliittonsa p\xc3\xa4\xc3\xa4ttyi miehens\xc3\xa4 Stefanin kanssa avioeroon. Liitosta syntyi tyt\xc3\xa4r nimelt\xc3\xa4 Meri. Marja stressaantuu v\xc3\xa4lill\xc3\xa4 asioista liiankin helposti, varsinkin kun asiat eiv\xc3\xa4t mene h\xc3\xa4nen haluamallaan tavalla. _NEWLINE_Roosa-Maaria Ruusunen, Eskon ja Marjan tyt\xc3\xa4r. H\xc3\xa4nt\xc3\xa4 kutsutaan useimmiten Roopeksi. H\xc3\xa4n k\xc3\xa4y peruskoulun nelj\xc3\xa4tt\xc3\xa4 vuosiluokkaa. Roosa-Maariaa voi kuvailla poikatyt\xc3\xb6ksi. Muun muassa h\xc3\xa4n pukeutuu useimmiten poikamaisesti ja tykk\xc3\xa4\xc3\xa4 pelata jalkapalloa. _NEWLINE_Ilmari Ruusunen, Eskon poika, joka syntyi edellisess\xc3\xa4 avioliitossa. H\xc3\xa4nt\xc3\xa4 kutsutaan useimmiten Illiksi. H\xc3\xa4n on 16-vuotias peruskoulun viimeist\xc3\xa4 luokkaa k\xc3\xa4yv\xc3\xa4 nuorukainen, jolla on murrosi\xc3\xa4n ongelmia ja se aiheuttaa v\xc3\xa4lill\xc3\xa4 ongelmia muiden perheenj\xc3\xa4senten kanssa. H\xc3\xa4n ei tule toimeen erityisesti \xc3\xa4itipuolensa Marjan kanssa, mutta ajoittain molemmat pysyv\xc3\xa4t sovussa. _NEWLINE_Meri Brandt, Marjan tyt\xc3\xa4r, joka syntyi kun h\xc3\xa4n oli avioliitossa Stefan Brandtin kanssa. Merill\xc3\xa4 vaihtuu sarjan aikana poikayst\xc3\xa4v\xc3\xa4 moneen otteeseen. H\xc3\xa4n opiskelee lukiossa. _NEWLINE_Senni Mertanen, Marjan \xc3\xa4iti. H\xc3\xa4nt\xc3\xa4 kutsutaan perheess\xc3\xa4 Mummiksi. Sarjan alussa h\xc3\xa4n asustaa omassa asunnossa kerrostalossa, mutta h\xc3\xa4n muuttaa Ruususten luo, koska h\xc3\xa4n k\xc3\xa4y l\xc3\xa4hes joka p\xc3\xa4iv\xc3\xa4 heid\xc3\xa4n luonaan. Senni sairastuu sy\xc3\xb6p\xc3\xa4\xc3\xa4n ja kuolee my\xc3\xb6hemmin sairauteensa._NEWLINE_Nero, Ruususten perheen koira. Nero on rodultaan labradorinnoutaja. V\xc3\xa4lill\xc3\xa4 h\xc3\xa4n pohdiskelee ja kommentoi perheen asioita, siten ett\xc3\xa4 katsojat kuulevat h\xc3\xa4nen puhuvan. Neron \xc3\xa4\xc3\xa4nt\xc3\xa4 esitt\xc3\xa4\xc3\xa4 Kirsti Kemppainen.  _NEWLINE_Matikaiset, Ruususten talon naapurissa asuva pariskunta. He pit\xc3\xa4v\xc3\xa4t pient\xc3\xa4 leipomo-l\xc3\xa4hikauppaa l\xc3\xa4hell\xc3\xa4 Ruususten perheen kotia. Rouva Matikaista kutsutaan \xe2\x80\x9dalati sairaaksi\xe2\x80\x9d, koska h\xc3\xa4n useimmiten valittaa omista sairauksistaan asiakkaillensa ja kyselee v\xc3\xa4lill\xc3\xa4 liiankin turhanp\xc3\xa4iv\xc3\xa4isi\xc3\xa4 asioita.\n_START_SECTION_\nRomaanit\n_START_PARAGRAPH_\nSarjan pohjalta on julkaistu my\xc3\xb6s kaksi romaania: Ruusun aika (1991) sek\xc3\xa4 Ruusun aika 2 (1992). Kirjat on kustantanut Tammi. Kev\xc3\xa4\xc3\xa4n 2009 aikana teoksesta julkaistiin my\xc3\xb6s pokkari.'